**PRIJEDLOG**

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD ILOK**

**GRADSKO VIJEĆE**

KLASA: 008-01/20-01/06

URBROJ: 2196/02-02-20-1

Ilok, \_\_\_\_\_\_\_\_\_\_ 2020. godine

Temeljem članka 73. stavka 2. Zakona o lokalnoj i područnoj (regionalnoj) samoupravi („Narodne novine“ 33/01, 60/01 – vjerodostojno tumačenje, 129/05, 109/07, 125/08, 36/09, 150/1, 14/12 i 19/13 - pročišćeni tekst[137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763)), članka 28. stavka 1. i članka 91. stavka 3.Statuta Grada Iloka („Službeni vjesnik“ Vukovarsko-srijemske županije br. 11/13, 4/18, 9/19, 4/20) Gradsko vijeće Grada Iloka na --. sjednici, održanoj \_\_\_\_\_\_\_\_\_\_ 2020. godine, donosi

**ODLUKU**

**o izdavanju službenog glasila Grada Iloka**

**Članak 1.**

Ovom Odlukom određuje se izdavanje službenog glasila Grada Iloka, način izdavanja, sastav i obveze uredništva, sjedište uredništva, način distribucije, te troškovi izdavanja.

**Članak 2.**

Službeno glasilo Grada Iloka tiska se i izdaje u svrhu objavljivanja odluka i drugih općih akata koje u okviru svojih ovlasti donosi Gradsko vijeće, Gradonačelnik, njihova radna tijela, a čije je objavljivanje određeno Zakonom, Statutom Grada Iloka i drugim propisima.

**Članak 3.**

Naziv službenog glasila je „Službeni glasnik Grada Iloka“ (u daljnjem tekstu: „Službeni glasnik“).

**Članak 4.**

U „Službenom glasniku“ objavljuju se svi opći akti koji sukladno zakonskim propisima moraju biti objavljeni u službenom glasilu, odluke i drugi akti Gradskog vijeća i Gradonačelnika za koje Gradsko vijeće ili Gradonačelnik odrede da će se objaviti, te ostali akti čije je objavljivanje obavezno prema zakonu, podzakonskim aktima ili aktima koje je donijelo Gradsko vijeće.

**Članak 5.**

Uređivanje i izdavanje, sadržajnu koncepciju i druga pitanja od značaja za objavljivanje akata prati, razmatra i usmjerava uredništvo „Službenog glasnika“ (u daljnjem tekstu: uredništvo).

Uredništvo čine tri člana i to Gradonačelnik, pročelnik Jedinstvenog upravnog odjela i voditelj odsjeka za gospodarstvo, opće, pravne i društvene poslove.

Glavni i odgovorni urednik „Službenog glasnika“ je Gradonačelnik.

Sjedište uredništva je u sjedištu gradske uprave u Iloku, Trg Nikole Iločkog 13.

**Članak 6.**

„Službeni glasnik“ obavezno se izdaje nakon svake sjednice Gradskog vijeća.

Akti koje donese Gradsko vijeće objavljuju se u pravilu u prvome slijedećem broju „Službenog glasnika“ koji se izdaje u roku od trideset (30) radna dana nakon dana održavanja sjednice Gradskog vijeća.

Ostali akti se objavljuju na temelju naloga tijela koje ga je donijelo, a o danu objave odluku donosi glavni i odgovorni urednik.

U „Službenom glasniku“ opće i druge akte objavljuju i trgovačka društva, javne ustanove i druge pravne osobe od posebnog interesa za Grad Ilok.

**Članak 7.**

Akti i drugi tekstovi objavljuju se u „Službenom glasniku“ na hrvatskom jeziku i latiničnom pismu. U postupku pripreme teksta akta za objavu uredništvo „Službenog glasnika“ ovlašteno je napraviti gramatičku, nomotehničku i tehničku obradu tekstova za objavu.

**Članak 8.**

„Službeni glasnik“ se objavljuje u digitalnom obliku na web stranicama Grada Iloka, a korisnicima se dostavlja u pisanom obliku.

„Službeni glasnik“ se obvezno i besplatno dostavlja u pisanom obliku:

- Digitalnom informacijsko - dokumentacijskom uredu Vlade Republike Hrvatske,

- Nacionalnoj i sveučilišnoj knjižnici u Zagrebu.

„Službeni glasnik“ se, na zahtjev, može dostavljati u pisanom obliku i drugim osobama.

Visinu godišnje pretplate, odnosno cijenu pojedinog primjerka u slobodnoj prodaji utvrđuje uredništvo.

Nakladu „Službenog glasnika“ određuje glavni i odgovorni urednik.

**Članak 9.**

Sredstva za izdavanje „Službenog glasnika“ osiguravaju se u Proračunu Grada Iloka.

**Članak 10.**

Administrativne i tehničke poslove oko objavljivanja i izdavanja „Službenog glasnika“ obavlja Ured Grada.

**Članak 11.**

Ova Odluka stupa na snagu osmog dana od dana objave u „Službenom vjesniku" Vukovarsko-srijemske županije“.

Predsjednik Gradskog vijeća Grada Iloka

**\_\_\_\_\_\_\_\_\_\_\_\_\_\_\_\_\_\_**